‘આપની વાત સાચી છે. થોડો સમય આપો. અમે ચોરને જરૂર પકડી પાડીશું. પણ એક વાત કહું. મને યકિન છે કે જે માણસ આ કામ કરતો હશે એને અમારા વિશેની ખબર પડી ગઈ છે અને એ ચેતી ગયો છે. એને માહિતી મળી ગઈ લાગે છે કે અમે અહીં જોબ કરવા નહીં પણ ચોરને પકડવાના કામે આવ્યા છીએ. હવે એ તમારે વિચારવાનું રહ્યું કે એના સુધી કોણે આ વાત પહોંચાડી હશે. તમે ભલે કહો કે આપણા સિવાય આ વાત કોઈ જાણતું નથી પણ મને વિશ્વાસ છે કે આપણા સિવાય પણ કોઈ પાંચમું છે જે આ વાત બહુ સારી રીતે જાણે છે. તમે યાદ કરો કે તમે કોઈને આ વાત કરી છે કે નહીં!’